Document ID: /roh_data/filtered/Billingualer_Corpus_interleaved-de-rm.jsonl.gz/1039

This is a text translated from German to Rumantsch Grischun.
Teilrevision der Verordnung zum Bundesgesetz über die Fischerei wird begrüsst

Gesamthaft betrachtet begrüsst die Bündner Regierung die mit der vorliegenden Teilrevision der eidgenössischen Fischereiverordnung verfolgten Zielsetzungen, darunter die Aufhebung der Schonmassnahmen für Hecht und Barsch, das Fangverbot für vom Aussterben bedrohte Fischarten und die Zuweisung von Aufgaben an die Kantone zur Verhinderung der Verbreitung von Fischseuchen. Nicht einverstanden ist die Regierung mit dem geplanten Sachkunde-Nachweis für Erwerberinnen und Erwerber von Fischereipatenten. Die Regierung schreibt dazu in ihrer Vernehmlassung an den Bund, sie wolle vorerst an der im Kanton geltenden Praxis, wonach Fischer, die in Graubünden Ferien machten und dafür Kurzzeitpatente erhielten, festhalten. Mittelfristig sei aber eine gesamtschweizerische Harmonisierung der Ausbildung der Fischerinnen und Fischer anzustreben.

Regierung unterstützt Vorschlag des Bundesrates zur Revision des Konsumenteninformationsgesetzes

Die Bündner Regierung unterstützt zusammenfassend den Vorschlag des Bundesrates für die Revision des Konsumenteninformationsgesetzes. Keinesfalls dürfen zu einschneidende Regelungen im Konsumenteninformationsgesetz zu Behinderungen der angestrebten Marktöffnung führen. Das schreibt die Regierung in ihrer Vernehmlassung zum neuen Gesetz an den Bund. Eine Marktöffnung soll unter anderem dadurch begünstigt werden, dass die technischen Handelshemmnisse durch eine bestmögliche Harmonisierung der schweizerischen Produktevorschriften mit dem Recht der Europäischen Gemeinschaft (EG) abgebaut werden. In Bereichen, wo dies nicht möglich ist, beabsichtigt der Bundesrat in Anlehnung an das in der EG geltende Cassis-de-Dijon-Prinzip künftig für Produkte, die in der EG frei zirkulieren können, auch den schweizerischen Markt zu öffnen. Die Bündner Regierung ist überzeugt, dass dies der richtige Weg ist und unterstützt dieses Vorgehen.

Kernenergie: Regierung einverstanden mit Ratifizierung des Pariser und Brüsseler Übereinkommens

Die Bündner Regierung ist grundsätzlich einverstanden mit der Ratifizierung des Pariser und Brüsseler Übereinkommens zur Haftung im Bereich der Kernenergie. Das schreibt sie in ihrer Vernehmlassung an das Bundesamt für Energie zum Bundesbeschluss über die Genehmigung und die Umsetzung von Übereinkommen zur Haftung auf dem Gebiet der Kernenergie. Schädliche Auswirkungen möglicher Kernenergieunfälle machen an den Staatsgrenzen nicht Halt. Entsprechend soll das vorliegende Problem nach Ansicht der Regierung im Einvernehmen mit anderen Staaten gelöst werden. Weiter entspricht die vom Bund auf 2,25 Milliarden Franken erhöhte Deckungssumme laut Regierung der Minimalanforderung aus den internationalen Übereinkommen.

Feuerbrandkonzept liegt vor

Die Fachstelle Obstbau des Landwirtschaftlichen Bildungs- und Beratungszentrums Plantahof in Landquart hat in Zusammenarbeit mit der Fachstelle Bienen und der Fachstelle Pflanzenschutz für das Jahr 2005 ein ausführliches Konzept zur Feuerbrandbekämpfung erstellt. Die Regierung hat das Konzept zur Kenntnis genommen und die Entschädigungen für die Kosten der Rodung und Vernichtung befallener Pflanzen festgelegt. Festgesetzt wurden auch die Entschädigungen der Feuerbrandkontrolleure. Beim Feuerbrand handelt es sich um eine Bakterienkrankheit, welche Kernobstbäume mit Äpfeln, Birnen und Quitten sowie Wild- und Ziergehölze befallen kann.

Aus Gemeinden und Regionen

- Arosa: Die Kursaal & Casino Arosa AG erhält von der Regierung die Bewilligung für den Betrieb eines kantonalen Kursaals und zum Betrieb von höchstens 20 Geschicklichkeitsspielautomaten. Die Bewilligung ist bis zum 31. Mai 2008 befristet.

- Celerina: Die Regierung genehmigt das neue Gesetz über die Gäste und Tourismustaxen.

- Davos-Klosters: Die Nutzungsplanung für den Ausbau der Beschneiungsanlagen in den Wintersportgebieten von Davos und Klosters wird von der Regierung unter Auflagen genehmigt.

- Guarda: Die Regierung genehmigt die Zonenplanänderung zur Vergrösserung des Volg-Ladens.

- Lostallo: Die Teilrevision des Baugesetzes sowie verschiedene Zonenpläne werden genehmigt.

- Vella: Die Regierung genehmigt einen Kantonsbeitrag von rund 114'000 Franken an die Verbauung des Val Nulens.

- Regioviamala: Die Regierung beschliesst die Anpassung des kantonalen und des regionalen Richtplans Bereich Materialabbau und -verwertung in der Region Regioviamala. Auch die von der Regioviamala am 2. September 2005 beschlossene Anpassung des regionalen Richtplans (Bereich Steinabbau) wird genehmigt.

- Surselva: Das vom Regionalverband Regiun Surselva, dem Bündner Waldwirtschaftsverband Selva, Graubünden Holz, Graubünden Wald, dem Bündner Forstunternehmer Verband und dem Amt für Wald realisierte Vorprojekt "Lenna renda", das der Verbesserung der Waldbewirtschaftungsstrukturen in der Surselva dient, wird von der Regierung genehmigt. Die Mitarbeiter des Amtes für Wald erbringen dafür Eigenleistungen von 45'000 Franken. Zudem wird ein Kantonsbeitrag von 7'500 Franken gesprochen.

Kantonsbeiträge an verschiedene Institutionen

Kulturförderung: Die Regierung gewährt insgesamt 162'000 Franken für 16 kulturelle Veranstaltungen und Werke.

Sektion Prättigau des Schweizerischen Alpenclubs: Aus dem Sport-Fonds spricht die Regierung einen Kantonsbeitrag von 13'600 Franken an die Erweiterung der Kletterwand Hebdiguat in Küblis.

Trägerverein der Natur- und Kunsteisbahn Schiers: Die Regierung spricht einen Beitrag von 6'400 Franken an die Anschaffung einer neuen Eisbearbeitungsmaschine.

Strassenprojekte

Die Regierung bewilligt für den Bau und die Sanierung folgender Strassenabschnitte insgesamt rund 2,64 Millionen Franken:

- A13 Soazza-San Bernradino

- San-Bernardino-Tunnel

- Umfahrung Flims

Gremium: Regierung

Quelle: dt Standeskanzlei Graubünden

Data: 20.10.2005

La revisiun parziala da l'ordinaziun tar la lescha federala davart la pestga vegn beneventada

En general beneventa la regenza grischuna las finamiras ch'ins vul cuntanscher cun questa revisiun parziala da l'ordinaziun federala davart la pestga. Quai èn tranter auter las mesiras da schanetg per glischuns e per pertgas, il scumond da pigliar peschs per las spezias en privel da svanir e l'attribuziun d'incumbensas als chantuns per impedir ch'epidemias da peschs sa derasian. La regenza na va dentant betg d'accord cun la cumprova previsa d'enconuschientschas da la materia per acquistadras e per acquistaders da patentas da pestga. En sia consultaziun a la confederaziun scriva la regenza ch'ella veglia per entant mantegnair la pratica existenta en il chantun, tenor la quala pestgadras e pestgaders ch'èn en vacanzas en il Grischun survegnan patentas da curta durada per quest temp. A media vista stoppian ins dentant empruvar da cuntascher in'armonisaziun naziunala da la furmaziun da las pestgadras e dals pestgaders.

La regenza sustegna la proposta dal cussegl federal tar la revisiun da la lescha davart l'infurmaziun dals consuments

La regenza grischuna sustegna en general la proposta dal cussegl federal tar la revisiun da la lescha davart l'infurmaziun dals consuments. En mintga cas na dastgan restricziuns memia severas en la lescha davart l'infurmaziun dals consuments betg esser in impediment per l'avertura giavischada dal martgà. Quai scriva la regenza en sia consultaziun tar la nova lescha a la confederaziun. In'avertura dal martgà duai tranter auter vegnir favurisada en quel senn che las barrieras tecnicas per il commerzi vegnan eliminadas cun armonisar uschè bain sco pussaivel las prescripziuns svizras davart ils products cun il dretg da la communitad europeica (CE). Per secturs nua che quai n'è betg pussaivel, ha il cussegl federal l'intenziun - sa basond sin il princip da Cassis-de-Dijon che vala en la CE - d'avrir en il futur er il martgà svizzer per products che pon circular libramain en la CE. La regenza grischuna è persvadida che quai è la dretga via e sustegna quest agir.

Energia nucleara: La regenza è perencletga cun la ratificaziun da la convenziun da Paris e da Bruxelles

La regenza grischuna è da princip perencletga cun la ratificaziun da la convenziun da Paris e da Bruxelles per la responsabladad en il sectur da l'energia nucleara. Quai scriva ella en sia consultaziun a l'uffizi federal d'energia tar il conclus federal davart l'approvaziun e la realisaziun da convenziuns per la responsabladad en il sectur da l'energia nucleara. Las consequenzas nuschaivlas d'eventuals accidents nuclears na sa ferman betg al cunfin dal pajais. Correspundentamain duai quest problem vegnir schlià - a l'avis da la regenza - en enclegientscha cun auters stadis. Plinavant correspunda la summa da garanzia augmentada da la confederaziun sin 2,25 milliardas francs tenor l'opiniun da la regenza a la pretensiun minimala da las convenziuns internaziunalas.

Il concept per cumbatter il mal nair dals pumers è avant maun

Il post spezialisà "pumicultura" dal center da furmaziun e cussegliaziun agricula Plantahof a Landquart ha creà en collavuraziun cun il post spezialisà "avieuls" e cun il post spezialisà "protecziun da las plantas" per l'onn 2005 in concept detaglià per cumbatter il mal nair dals pumers. La regenza ha prendì enconuschientscha dal concept ed ha fixà las indemnisaziuns per ils custs che resultan cun runcar e cun dismetter las plantas infestadas. Fixadas èn er vegnidas las indemnisaziuns per ils controlladers dal mal nair dals pumers. Il mal nair dals pumers è ina malsogna bacteriala che attatga pumers cun puma da minz sco mails, pers e cudugns sco er laina selvadia e laina da decoraziun.

Da vischnancas e regiuns

- Arosa: La SA Kursaal & Casino Arosa survegn da la regenza la permissiun per manar ina sala da gieu chantunala e per metter en funcziun maximalmain 20 automats da gieus d'inschign. La permissiun è limitada fin ils 31 da matg 2008.

- Schlarigna: La regenza approvescha la nova lescha davart ils giasts e davart las taxas da turissem.

- Tavau-Claustra: La planisaziun d'utilisaziun per l'engrondiment dals indrizs d'ennavar en ils territoris da sport d'enviern da Tavau e da Claustra vegn approvada da la regenza cun cundiziuns.

- Guarda: La regenza approvescha la midada dal plan da zonas per engrondir il negozi dal Volg.

- Lostallo: La revisiun parziala da la lescha da construcziun sco er differents plans da zona vegnan approvads.

- Vella: La regenza approvescha ina contribuziun chantunala da 114'000 francs per la dustanza en la Val Nulens.

- Regioviamala: La regenza concluda d'adattar il plan directiv chantunal e regiunal en il sectur da l'explotaziun e da l'utilisaziun da material en la regiun da regioviamala. Er l'adattaziun dal plan directiv regiunal, decidida da la regioviamala ils 2 da settember 2005 (sectur "explotaziun da crappa") vegn approvada.

- Surselva: Il project preliminar "lenna renda" ch'è vegnì realisà da la corporaziun regiunala Surselva, da la federaziun forestala dal Grischun Selva, dal guaud dal Grischun, da la federaziun grischuna dals impressaris forestals e da l'uffizi forestal e che serva a meglierar las structuras da la selvicultura en Surselva, vegn approvà da la regenza. Ils collavuraturs da l'uffizi forestal furneschan per quest intent atgnas prestaziuns da 45'000 francs. Plinavant vegn empermessa ina contribuziun chantunala da 7'500 francs.

Contribuziuns chantunalas a differentas instituziuns

Promoziun da la cultura: La regenza conceda totalmain 162'000 francs per 16 ovras ed occurrenzas culturalas.

Secziun Partenz dal club alpin svizzer: Dal fond da sport deliberescha la regenza ina contribuziun chantunala da 13'600 francs per l'engrondiment da la paraid da raiver Hebdiguat a Küblis.

Uniun purtadra da la patinera natirala ed artifiziala a Schiers: La regenza deliberescha ina contribuziun da 6'400 francs als custs d'acquisiziun d'ina nova maschina per elavurar il glatsch.

Projects da vias

La regenza approvescha totalmain circa 2,64 milliuns francs per construir e per sanar divers trajects da via:

- A13 Soazza-San Bernardino

- tunnel dal San Bernardin

- sviament da Flem

Gremi: regenza

Funtauna: rg chanzlia chantunala dal Grischun

Data: 20.10.2005